<classify> NABII Boniface Mwamposa na wenzake nane wameachiwa kwa dhamana baada ya kushikiliwa na polisi kutokana na vifo 20 vilivyotokea katika ibada iliyokuwa inafanyika Majengo, Moshi, mkoani Kilimanjaro mwishoni mwa wiki.Hata hivyo, Mwamposa na wenzake wametakiwa kuendelea kuripoti Polisi wakati uchunguzi wa tukio hilo ukiendelea. Mbali na vifo hivyo, wengine 16 walijeruhiwa na kulazimika kukimbizwa hospitalini baada ya kuumia katika mkanyagano wa watu waliokuwa wanagombea kukanyaga mafuta. Taarifa kwa vyombo vya habari iliyotolewa na Msemaji wa Jeshi la Polisi nchini, David Misime inaeleza kuwa Polisi bado inaendelea na uchunguzi wa tukio hilo.Katika uchunguzi huo walikamatwa watu nane akiwemo Mwamposa na kuhojiwa kwa kina na baada ya kujiridhisha na yale yaliyokuwa yanahitajika kutoka kwao wamepewa dhamana kwa mujibu wa sheria ili waendelee kuripoti wakati uchunguzi ukiendelea,alisema.Taarifa kamili itachapishwa katika Gazeti la HabariLeo kesho, Jumatano. Nunua magazeti ya HabariLeo, Daily News na SpotiLeo kupitia TSNApp Habari zote za Mwamposa na vifo Moshi tembelea Daily News Digital YouTube Channel Habari mbalimbali kuhusu sakata la Mwamposa Moshi, bofya link hii hapaKuona onesho hatari la makomandoo wa JWTZ bofya hapa  <topic>: KITAIFA 